Diari Oficial de la Generalitat Valenciana


Sumari del DOGV 294, del 10-10-1985 (1985/805093)

ORDRE de 12 de setembre de 1985, de la Conselleria d'Economia i Hisenda, per la qual s'acorda l'adquisició directa per la Generalitat Valenciana, de tres parcel.les al terme municipal de Montcada, per a l'Institut Valencià d'Investigacions Agràries.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   294

Data del DOGV
:   10-10-1985

Secció del DOGV
:   ALTRES DISPOSICIONS

Número del document
:   1985/805093


Data del document
:   12-09-1985

Organisme emissor
:   Conselleria d'Economia i Hisenda

Tipus de document
:   Ordre

Ordre de 12 de setembre de 1985, de la Conselleria d'Economia i Hisenda, per la qual s'acorda l'adquisició directa per la Generalitat Valenciana, de tres parcel.les al terme municipal de Moncada, per a l'Institut Valencià d'Investigacions Agràries.  
En el pressupost de la Conselleria d'Agricultura i Pesca, per a l'exercici de 1985, figura una quantitat destinada a l'adquisició de noves parcel·les destinades a l'Institut Valencià d'Investigacions Agràries.   
Atés que l'Institut posseeix per a la seua explotació agrícola la Masia de la Santa Crea al terme municipal de Montcada, equipada d'un ampli parc de maquinària agrícola, amb un complet sistema de xarxa de reg que utilitza l'aigua subterrània provinent de dos pous propis ubicats en la mateixa explotació, així com una escaient xarxa de camins, les noves parcel·les a adquirir cal que tinguen una situació que permet l'aprofitament de tota aquesta infrastructura, cosa que redundarà en una major economia de mitjans productius, estalavi de temps per desplaçament, major seguretat de maquinària i personal laboral que les utilitza i millor aprofitament per a l'utilització amb la màxima eficàcia possible. Les peculiaritats descrites fan aconsellable i imprescindible la compra de les parcel·les que en l'article 1r es descriuen.   
En atenció d'aquest motius, i d'acord amb el que disposa l'article 9.1 del Decret 46/1983, de 18 d'abril, pel qual s'aproven les normes provisionals per a l'administració, la defensa i la conservació del Patrimoni de la Generalitat Valenciana en relació amb els articles 55 de la Llei del Patrimoni de l'Estat i del 106 del Reglament que la regula, i després de la valoració tècnica oportuna i dels informes del Servei del Patrimoni i de la Intervenció General,   
ORDENE:   
Article primer  
Hom acorda l'adquisició mitjançant contractació directa a títol onerós i en virtut de compra-venda, d'aquest immoble:   
1.ª Finca catastral núm 73-b del Polígon 5 del terme municipal de Montcada, amb una superfície de 6 fanecades, 17'26 braces, equivalent a 5.058'3 m2, destinada en l'actualitat al conrreu de Tarongers.   
Confronta pel Nord amb parcel·les catastrals números 74a, 74b i 74, per l'Est amb parcel·les propietat del Sr. Vicent i Sr. Josep Ferrer i Conesa, pel Sud amb la parcel·la catastral 53c i Oest amb la resta de la finca que se segrega i que formen les parcel·les catastrals 55d i 73a.   
L'esmentada finca es part i se segrega de la següent finca: Heretat de terra de reg amb aigua elevada, ubicada al terme de Montcada, partida de la Marquesa, de vint-i-nou fanecades i desset braces, equivalent a dues hectàrees, quaranta-una i una centiàrea.   
Confronta pel Nord amb terres de Miquel Alonso i altres comí propi de la finca d'enmig i a més amb les de Francesc Marqués, Sud, hereus de Pere Danden i Josep Broseta, Est, Josep Broseta, Rosario Taroncher i Francesc Marqués i Oest, Honorat Serra, hereus de Pere Dandeni Francesc Martínez Palanca.   
L'esmentada parcel·la es propietat del Sr. Salvador Domenech Saborit, i és inscrita en el Registre de la Propietat de Montcada, al volum 620, llibre 59 de Montcada, full 133, finca número 4.613 triplicat, inscripció 11ª.  
2.ª Finca catastral núm 75 del Polígon 5 del terme municipal de Montcada, la descripció de la qual és: Un camp de terra de secà cereal, de capacitat de dotze fanecades, un quarteró i trenta-vuit braces, equivalents a una hectàrea, tres àrees i trenta-set centiàrees, ubicat al terme de Montcada, partida de la Marquesa. Confronta, Nord, terres del Sr. Llorenç Monfort Escrig, Sud, d'Agustí Marc Germans, Est, les de Josep Granell Pascual i Oest de Vicent Lleonart March. Aquesta finca és propietat del Sr. Francesc Blat Gimeno i el Sr. Angelí Blat Pardo, i és inscrita en el Registre de la Propietat de Montcada, als volums 114 i 500, llibres 13 i 47 de Montcada, fulls 104 girat i 24, finca número 2.135, inscripcions 6ª i 8ª.   
3.ª Finques registrals núms. 40-41 del Polígon 5 de Montcada, la descripció de les quals és la següent: Finca rústica de tretze fanecades, tres quarterons i nou braces, equivalent a una hectàrea, catorze àrees, seixanta-quatre centiàrees, terra de secà, als termes de Montcada i Bétera, partida de la Lloma Llarga. Llinda, pel Nord, amb terrenys del Sr. Pere Palanca, pel Sud del Sr. Llorenç Monforte Escrig, per l'Est del Sr. Vicent Lluesma i per l'Oest del Sr. Vicent Pascual.   
D'aquesta capacitat una hectàrea, sis àrees, trenta-tres centiàrees, estan en terme de Montcada i vuit àrees, trenta-una centiàrees, en el de Bétera.   
Segons la inscripció Registral, aquesta finca estava afectada a l'obligació de donar pus de carro pel seu límit Oest límit que avui en dia és un comí públic, raó per la qual desapareix l'esmentada servidumbre.   
Aquesta finca és propietat de la Sra. Josefina Camps Alòs, i s'inscriu en el Registre de la Propietat de Montcada, al volum 31 i 306, llibres 4 de Montcada i 31 de Bétera, fulls 6 girat i 50, finca números 1.209 i 1.282 duplicat, inscripció 3ª i 3ª.  
Article segon  
Les parcel·les referenciades, es troben lliures de càrregues i gravàmens i al corrent dels pagaments a contribucions i impostos.   
La compra, que es farà necessàriament amb escriptura pública, s'efectuarà pels següents preus:   
La descrita amb el núm. 1, pel preu de tres milions quaranta-tres mil cinc-centes pessetes (3.043.500 Ptes.).   
La descrita amb el núm. 2, pel preu de cinc milions nou-centes trenta-set mil cinc-centes (5.937.500 Ptes.).  
La descrita amb el núm. 3, pel preu de nou milions quatre-centes cinquanta mil pessetes (9.450.000 Ptes.).   
Les despeses que ocasione la present compra-venda, seran abonades per les parts segons Llei.   
Article tercer  
El Servei del Patrimoni de la Tresoreria General, realitzarà els tràmits necessaris per tal de fer efectiva aquesta Ordre.   
València, 12 de setembre de 1985.   
El Conseller d'Economia i Hisenda,   
ANTONI BIRLANGA CASANOVA